CELEX: 62014CN0508
Language: bg
Date: 2014-11-13 00:00:00
Title: Дело C-508/14: Преюдициално запитване от Nejvyšší správní soud (Чешка република), постъпило на 13 ноември 2014 г.  — Český telekomunikační úřad/T-Mobile Czech Republic a.s. и Vodafone Czech Republic a.s.

16.2.2015   
            
            
               BG
            
            
               Официален вестник на Европейския съюз
            
            
               C 56/4
            
         Преюдициално запитване от Nejvyšší správní soud (Чешка република), постъпило на 13 ноември 2014 г. — Český telekomunikační úřad/T-Mobile Czech Republic a.s. и Vodafone Czech Republic a.s.
   (Дело C-508/14)
   (2015/C 056/05)
   Език на производството: чешки
   
      Запитваща юрисдикция
   
   Nejvyšší správní soud
   
      Страни в главното производство
   
   
      Жалбоподател: Český telekomunikační úřad
   
      Ответници: T-Mobile Czech Republic a.s., Vodafone Czech Republic a.s.
   
      Други страни в производството: O2 Czech Republic a.s. (известно като Telefónica Czech Republic, a.s. до 20 юни 2014 г.), UPC Česká republika, s.r.o.
   
      Преюдициални въпроси
   
   
               1)
            
            
               Трябва ли членове 12 и 13 oт Директива 2002/22/EО на Европейския парламент и на Съвета (1) от 7 март 2002 година относно универсалната услуга и правата на потребителите във връзка с електронните съобщителни мрежи и услуги (наричана по-нататък „директивата“) да се тълкуват в смисъл, че уреденото в тях понятие „нетна себестойност“ за предоставяне на тази услуга изключва „разумната печалба“ на доставчика от сумата на установената нетна себестойност на тази услуга?
            
         
               2)
            
            
               Ако отговорът на въпрос 1 е положителен, имат ли тези разпоредби от директивата (членове 12 и 13) директен ефект?
            
         
               3)
            
            
               Ако членове 12 и 13 oт директивата имат директен ефект, може ли да се извърши позоваване на този ефект срещу търговско дружество, в което държава членка държи (контролира) 51 % oт акциите — в случая O2 Czech Republic, a.s. („държавно образувание“ ли е), или не?
            
         
               4)
            
            
               Ако отговорите на въпроси 1 — 3 са положителни, може ли директивата да се прилага също и спрямо отношения, които са възникнали в периода преди присъединяването на Чешката република към Европейския съюз (от 1 януари до 30 април 2004 г.)?
            
         
      (1)  OB L 108, стр. 51; Специално издание на български език, 2007 г., глава 13, том 35, стр. 213